Ingrid Storholmen

Ingrid Storholmen (født 22. mai 1976 i Verdal) er en norsk forfatter og litteraturkritiker. 

Storholmen er utdannet ved Universitetet i Oslo med litteraturvitenskap mellomfag i 1996, hovedfag litteraturvitenskap fra Universitetet i Bergen, og forfatterstudiet i Bø i 2000.

Hun debuterte som lyriker med diktsamlingen Krypskyttarloven i 2001. I 2003 kom Skamtalen Graceland som hun senere har iscenesatt som performancekunstner. Bøkene er utgitt på Aschehoug forlag. Sirispelet, en form for mediterende monolog, kom i 2006. I 2007 ga hun ut diktsamlingen Siriboka, også denne på Aschehoug. Boka ble i april 2008 kåret til årets vakreste bok. I april 2009 kom hennes første roman: Tsjernobylfortellinger.

I 2024 ga hun ut romanen Bloddråpetall; som research til denne boken gikk hun gjennom et stort forskningsmateriale med utspring i den store Helse­undersøkelsen i Trøndelag (HUNT) som startet i 1984 og (per 2024) fremdeles pågår. NRKs litteraturanmelder ga romanen terningkast 6, og mente at Storholmens nye utgivelse var enestående god og hadde «klassikerpotensial».

Storholmen har vært litteraturredaktør i Morgenbladet. I 2003 var hun med på å starte litteraturtidsskriftet LUJ. Hun har vært engasjert i uetablerte, alternative skrivemiljøer, og tok i samarbeid med Gunnar Wærness initiativ til Skriveforum Midt-Norge.  I 2002 fikk hun reisestipend til en reise til Belarus og Ukraina som grunnlag for romanen Tsjernobylfortellinger. Hun har deltatt ved en rekke litteraturfestivaler i Norge og internasjonalt, og har vært nominert til flere litteraturpriser.

I perioden 2002–2007 bodde hun i Trondheim kommunes dikterbolig Adrianstua. I mars 2004 disponerte hun Trondheims kunstnerbolig i Berlin. 

 Bibliografi 
 2001: Krypskyttarloven (lyrikk). ISBN 82-0318-461-8
 2005: Skamtalen Graceland (lyrikk). ISBN 82-0318-883-4
 2007: Siriboka (lyrikk). ISBN 978-82-03-19302-6
 2009: Tjernobylfortellinger (fortellinger). ISBN 978-82-03-19518-1
 2011: Til kjærlighetens pris (lyrikk), Aschehoug
 2012: Mora som glemte at det var kveld (billedbok), Aschehoug
 2014: Her lå Tirpitz – (roman), Aschehoug Aschehoug om Her lå Tirpitz (2014)
 2024: Bloddråpetall (roman), Aschehoug

 Priser 
 Sult-prisen 2010Gyldendal om Sultprisen 2010
 Mads Wiel Nygaards legat 2010
 Tanums kvinnestipend 2011Tanum om Tanums kvinnestipend 2011
 Nominasjon til IMPAC Dublin Literary Award 2015 for TsjernobylfortellingerIMPAC-nominasjon til Ingrid Storholmen

 Referanser 

Kilder
Presentasjon av Ingrid Storholmen i Forfatterkatalogen på Forfattersentrums nettsider

 Eksterne lenker 

 Ingrid Storholmen i NRK Forfatter
 Ingrid Storholmen i Aftenposten Alex


Kategori:Norske lyrikere
Kategori:Vinnere av Sult-prisen
Kategori:Vinnere av Tanums kvinnestipend